Nu er der kommet varmesøgende helikoptere ind i eftersøgningen af en 43-årig kvinde, der er meldt savnet fra Skivum mellem Nibe og Aars. Helikopteren rykkede ud ved femtiden i morges. En 43-årig kvinde forlod i går aftes lidt efter midnat sit hjem i Skivum til fod. Det bekymrede kvindens to døtre på 12 og 14 år så meget, at de ringede til en bekendt, der fik kvinden eftersøgt af politiet. Ti minutter efter rykkede Nordjyllands Politi ud med hundepatruljer for at finde kvinden. - Vi bliver ved indtil vi finder hende, siger vagtchef Henrik Beck. Kvinden beskrives som: 170 centimeter høj Slank af bygning Lyst, blondt hår Iført rød jakke

Referat:
Den 43-årige kvinde, der forsvandt fra sit hjem i nat, bliver nu også eftersøgt fra luften.